ผมตรวจเจอซิฟิลิส ค่าอยู่ที่1:4ครับ และได้รับการรักษาคือฉีดยาที่สะโพกข้างล่ะเข็ม จากนั้นก็นัดตรวจเลือดอีกที1เดือน พอไปตรวจซ้ำอีกผลเลือดเป็นปกติหาเชื้อสิฟิลิสไม่เจอ แล้วก็นัดอีก3เดือน ไปตรวจซ้ำ ติดตามผล2ปี ทำไมไม่ฉีดยา 3ครั้งครับ แล้วก็ไม่มียาทานด้วย ผมจะหายไหมครับ
โรคซิฟิลิส ปกติจะมีทั้งยาฉีด หรือ อาจเลือกยากินก็ได้ แต่ยาฉีด พวกเพนนิซิลินจะเป็นอันดับแรกในการเลือกใช้ เพราะไม่แพงและได้ผลดีมาก ซึ่งการฉีด ยา Benzathine Penicillin จะฉีดครั้งละ 2.4 ล้าน Unit ก็ข้างละเข็มถูกต้องแล้วครับ เนื่องจากยานี้ได้ผลดี เชื้อมักจะถูกกำจัดหมด โดยแพทย์จะติดตามจากผลการตรวจเลือด VDRL ว่าลดลงจน Non reactive หรือไม่ครับ ถ้าเป็นลบแล้วก็ไม่จำเป็นต้องฉีดอีก แต่เนื่องจากโรคนี้มีระยะแอบแฝงได้ อาจกำเริบขึ้นมาได้อีก จึงจำเป็นต้องนัดมาเจาะเลือดเพื่อติดตามผลการรักษา ไม่ไดนัดมาฉีดยาครับ